呂洞賓三度城南柳・醉扶歸
你自一點芳心苦，(柳雲)弟子幾時得度脫？(正末雲)柳呵，(唱)幾時得萬結翠眉舒。(桃、柳各長吁科)(正末唱)您兩個對月臨風自嘆籲，正是你綠慘紅愁處。(桃雲)我這等仙種，師父如何配與我柳樹！(正末唱)只合與妖桃共居，天生下連枝樹。(柳雲)師父，弟子端的幾時得託生？(正末雲)你要託生，你只在老楊家成人。(桃雲)弟子卻是如何？(正末雲)你也索跟他將去。(柳雲)師父別有甚遺下言語？(正末雲)你聽我說。(詩云)獨自行來獨自坐，無限世人不識我。惟有城南柳樹精，分明知道神仙過。(唱)。